“ปูติน” สั่งเปิดฉากปฏิบัติการ “ทหาร” ยูเครน อ้าง “ปกป้อง” ภูมิภาคดอนบาส
"ปูติน" ได้ตัดสินใจที่จะเปิดฉากปฏิบัติการทางทหารพิเศษในยูเครนตะวันออก โดยอ้างเป็นการ "ปกป้อง" ภูมิภาคดอนบาส
24 ก.พ. 2565

ผู้สื่อข่าวรายงานว่า อ้างอิงจากแหล่งข่าวสำนักข่าวทาสส์ (TASS) ของรัสเซียรายงานในวันนี้ 24 ก.พ. 2565 ว่า ประธานาธิบดีวลาดิเมียร์ ปูติน แห่งรัสเซีย ได้ตัดสินใจที่จะเปิดฉากปฏิบัติการทางทหารพิเศษ โดยอ้างเหตุผลว่าเป็นการ “ปกป้อง” ภูมิภาคดอนบาส
อย่างไรก็ดี แหล่งข่าวระบุว่า ผู้นำรัสเซียไม่ได้ต้องการที่จะเข้ายึดครองยูเครน พร้อมเรียกร้องให้กองกำลังยูเครนวางอาวุธและถอยทัพกลับไป และประกาศด้วยว่า รัสเซียจะไม่ยอมปล่อยให้ยูเครนครอบครองอาวุธนิวเคลียร์